ESSO ปิดเงียบ ไม่แจงกรณีกลุ่มทุนยุโรปเล็งเทกโอเวอร์
ESSO ไม่ขอแสดงความเห็นกรณีมีข่าวลือเช้านี้ (17 เม.ย.) ว่ามีกลุ่มทุนยุโรปสนใจเข้าซื้อกิจการของบริษัท
17 เม.ย. 2558

บริษัท เอสโซ่ (ประเทศไทย) จำกัด (มหาชน) หรือ ESSO ปฎิเสธที่จะแสดงความเห็นเกี่ยวกับข่าวลือตามที่ปรากฎในสื่อบางฉบับเช้าวันนี้ที่มีการอ้างแหล่งข่าววงการพลังงานว่าปัจจุบันมีกลุ่มทุนทั้งยุโรป และเอเชีย ให้ความสนใจเข้ามาเจรจาเพื่อขอเสนอซื้อกิจการ ESSO จำนวนมาก เนื่องจากมองภาพรวมธุรกิจยังสามารถต่อยอดธุรกิจในอนาคตได้เป็นจำนวนมาก โดยล่าสุดทางกลุ่มทุนยุโรปได้ว่าจ้างที่ปรึกษาทางการเงินเพื่อทำดีลดังกล่าวเป็นที่เรียบร้อยแล้ว